text: 9. ΑΝΑΓΚ. ΝΟΜΟΣ υπ' αριθ. 317 της 12/14 Μαρτ. 1968 (ΦΕΚ Α' 54) Περί τροποποιήσεως και συμπληρώσεως ενίων διατάξεων του Α.Ν. 263/1968 "περί δημοσίων κτημάτων". Άρθρον μόνον.-1(Αντικαθίσταται το άρθρ. 6 Α.Ν. 263/1968, ανωτ. σελ. 204,07). 2.Τα μέχρι της ενάρξεως της ισχύος του άρθρου τούτου καταρτισθέντα συμβόλαια, άνευ τω εν τω αντικαθισταμένω άρθρ. 6 του Α.Ν. 263/1968 αναφερομένων δηλώσεων και βεβαιώσεων τυγχάνουσιν ισχυρά. 3.(Αντικαθίσταται η τρίτη περίοδος της παρ. 3 άρθρ. 2 Α.Ν. 263/1968). 117 26.Ε.β.9 Προστασία Δημοσίων Κτημάτων 10. ΝΟΜΟΘΕΤ. ΔΙΑΤΑΓΜΑ, υπ' άριθ. 967 της 25/30 Σεπτ. 1971 (ΦΕΚ Α' 187) Περί τροποποιήσεως και συμπληρώσεως διατάξεών τινων του Α.Ν. 263/1968. Άρθρ.1.-1.Το κατά το άρθρ. 8 του Α.Ν. 263/1968 "περί τροποποιήσεως και συμπληρώσεως των διατάξεων "περί δημοσίων κτημάτων" καταβλητέον δια την εξαγοράν των αστικών κτημάτων της περιοχής Αμυνταίου τίμημα, περιορίζεται δια του παρόντος από του 1/3 εις το 1/5 της κατά τον χρόνον της εκποιήσεως τρεχούσης αξίας αυτών μόνον ως οικοπέδων, των αγροτικών κτημάτων παραχωρουμένων δωρεάν. Το τίμημα τούτο καταβάλλεται ατόκως εις ετησίας δόσεις μέχρι δέκα. 2.Η κατά την προηγουμένην παράγραφον δωρεάν παραχώρησις των αγροτικών κτημάτων, ενεργείται δι' αποφάσεως του Νομάρχου Φλωρίνης, ήτις αποτελεί τίτλον κυριότητος δεκτικόν καταγραφής. Άρθρ.2-1.Τα περί ων το εδάφιον πρώτον της παρ. 1 του άρθρ. 10 του ιδίου ως άνω Α.Ν. 263/1968 κτήματα παραχωρούνται εις τον Δήμον Αμυνταίου, τα μεν οικόπεδα και γήπεδα δι' αποφάσεως του Υπουργικού Συμβουλίου μετά πρότασιν του Υπουργού των Οικονομικών δωρεάν ή επί τιμήματι καθοριζομένω κατά περίπτωσιν και κατ' ελευθέραν εκτίμησιν, οι δε αγροί και βοσκότοποι δωρεάν, κατά τα εν άρθρ. 1 του παρόντος οριζόμενα. 2.Δια την κατά τα ανωτέρω δωρεάν παραχώρησιν εις τον Δήμον Αμυνταίου οικοπέδων και γηπέδων, απαιτείται αίτησις αυτού υποβαλλομένη εντός έτους από της ενάρξεως ισχύος του παρόντος. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 